CELEX: C2007/095/108
Language: sl
Date: 2007-04-28 00:00:00
Title: Zadeva T-74/07: Tožba, vložena 12. marca 2007 — Zvezna republika Nemčija proti Komisiji

28.4.2007   
            
            
               SL
            
            
               Uradni list Evropske unije
            
            
               C 95/54
            
         Tožba, vložena 12. marca 2007 — Zvezna republika Nemčija proti Komisiji
   (Zadeva T-74/07)
   (2007/C 95/108)
   Jezik postopka: nemščina
   Stranki
   
      Tožeča stranka: Zvezna republika Nemčija (zastopniki: M. Lumma, C. Blaschke, ob pomoči: C. von Donat, Rechtsanwalt)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               za nično naj se razglasi Odločba Komisije K(2006) 7271 z dne 27. decembra 2006 o omejitvi finančne udeležbe ESRR v operacionalnem programu v okviru pobude Skupnosti INTERREG II v regijah Posarje, Lothringen in Westpfalz v Nemčiji, odobrene z Odločbo Komisije K(95) 2271,
            
         
               —
            
            
               Komisiji naj se naloži plačilo stroškov postopka.
            
         Tožbeni razlogi in bistvene trditve
   Z izpodbijano odločbo je Komisija omejila udeležbo Evropskega sklada za regionalni razvoj (ESRR) v operacionalnem programu dežele Severno Porenje-Vestfalija v okviru pobude Skupnosti INTERREG II v regijah Posarje, Lothringen in Westpfalz.
   V utemeljitev svoje tožbe tožeča stranka navaja kršitev člena 24(2) Uredbe št. 4253/88 (1), ker po njenem mnenju predpostavke za omejitev niso podane. V zvezi s tem zlasti uveljavlja, da odstopanja od napovedanega načrta financiranja ne predstavljajo bistvenih sprememb programa. Tudi v primeru, če bi šlo za bistvano spremembo programa, tožeča stranka uveljavlja, da obstaja predhodno soglasje Komisije.
   Poleg tega tožeča stranka navaja, da naj omejitev ne bi bila dovolj utemeljena. S tem v zvezi trdi zlasti, da naj ne bi bila utemeljena neuporaba pravila elastičnosti v „Smernicah za finančno poročilo o operacionalnih ukrepih (1994-1999) strukturnih skladov “(SEK (1999) 1316).
   Ob domnevi, da so predpostavke za omejitev podane, tožeča stranka očita, da tožena stranka ni uporabila svoje diskrecije v zvezi s konkretnim programom. Po mnenju tožeče stranke bi morala Komisija pretehtati, ali se zdi omejitev udeležbe ESRR sorazmerna.
   Nazadnje naj bi bilo po mnenju tožeče stranke tudi kršeno načelo partnerstva.
   
      (1)  Uredba Sveta (EGS) št. 4253/88 z dne 19. decembra 1988 o izvajanju Uredbe (EGS) št. 2052/88 glede koordinacije dejavnosti različnih strukturnih skladov med seboj in z Evropsko investicijsko banko in drugimi finančnimi instrumenti (UL L 374, 31.12.1988, str. 1).